KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2025. november 19–i ülésére)

TÁRGY: A 2025. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2025. évi költségvetéséről szóló 3/2025. (II.20.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Rendezésre került az augusztus és szeptember hónapokban kifizetett szociális ágazati összevont pótlék (8.883.219 Ft), illetve a könyvtári érdekeltségnövelő támogatás került beépítésre (+ 971.000 Ft). 

A Versenyképes Járások Program – kamerarendszer kiépítése Kiskőrösön pályázat kapcsán 63.776.921 Ft támogatást nyert Kiskőrös, a bevételek, a kiadások beépítésre kerültek.

20 millió Ft-tal megemelésre került az iparűzési adó bevétel, amely fedezetet nyújt a 2025. november hónapra vonatkozó TFA befizetési kötelezettség teljesítéséhez.

Átnevezésre került a 6 / I / 10. beruházás 2035/18 hrsz (pékség, húsbolt) ingatlanvásárlás – ról GyógyFürdő vétel – re a jövőbeni testületi tervek végrehajtása érdekében.
A Polgármesteri céltartalékokkal kapcsolatos döntések rendeletben történő átvezetése:
· TOP-PLUSZ-1.1.1-21- BK1-2022-00009 piac pályázat biztosíték már nem szükséges, ezért visszacsoportosítása megtörtént – 33.000.000 Ft,

· a Kiskőrösi Rónaszéki Fürdő fejlesztés, korszerűsítés megvalósításához a Kőrösszolg Kft-nek 25.000.000 Ft, 

· a Kossuth L. út 21. 1. szám alatti ingatlan adásvételének fedezetére 17.500.000 Ft (114/2025. Képv.test.hat)

· a KAP-RD43-2-25 „Egyedi szennyvízkezelési megoldások támogatása” című pályázat nem került benyújtásra, így a képzett önerő nem szükséges, visszacsoportosításra került a 15.789.474 Ft (83/2025. Képv.test.hat.),

· a Venyige és a Szigligeti utcák beruházásának fedezetére 14.500.000 Ft,
· a kakaspörköltfőző fesztivál megrendezésére 5.057.945 Ft,

· a Pumpa pálya többletköltségeire 2.997.200 Ft,

· ár- és belvízvédelemre 2.500.000 Ft,

· a Kiskőrösi Labdarúgó Club támogatása 2.000.000 Ft,

· a TOP-PLUSZ-3.1.3-23 Együtt könnyebb pályázathoz önerő 1.200.000 Ft,
· Rákóczi Ferenc utcán járda kiépítésére 796.301 Ft,

· Őszpofik Állatmenedék Alapítvány ebek ivartalanítására, chippel történő megjelölésére 600.000 Ft (110/2025. Képv.test.hat.)
· a KAP-RD57-093-1-25 „Közösségi célú fejlesztések támogatása” pályázathoz önerő biztosítása 522.724 Ft (111/2025. Képv.test.hat.),
· a Kiskőrös Város Fúvószenekarát és Mazsorett Csoportját Támogatók Egyesülete mazsorett fesztivál kiadásaihoz 500.000 Ft,

A fentiek alapján javaslom, hogy a Képviselő-testület Kiskőrös Város 2025. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2025. november 10.
Domonyi László Mihály sk.

                                                                                                                polgármester
Kiskőrös Város Önkormányzata
 Képviselő-testületének 

.../2025. (...) önkormányzati rendelete

Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról

(tervezet)
(1) A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

(2) Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

A Kiskőrös Város 2025. évi költségvetéséről szóló 3/2025. (II. 20.) önkormányzati rendelete (továbbiakban: Kr.) 3. § (1) bekezdés a) és c) pontja helyébe a következő rendelkezések lépnek:

„A Képviselő-testület Kiskőrös Város 2025. évi költségvetésének

„a)
költségvetési kiadások főösszegét: 6.613.519.442 forintban

  c)
költségvetési bevételi főösszegét: 5.151.954.784 forintban

állapítja meg.”

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 75.355.818 forint jelen rendelet 7. mellékletében meghatározott célonkénti bontásban.”

3.§
 (1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
(8) A Kr. 11. melléklete helyébe a 8. melléklet lép.
4. §

Ez a rendelet a kihirdetését követő napon lép hatályba. 

